**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Vládny návrh zákona o výkone detencie a o zmene a doplnení niektorých zákonov | |
| **Predkladateľ (a spolupredkladateľ)** | |
| Vláda Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
| *V prípade transpozície uveďte zoznam transponovaných predpisov:*  - Smernica Európskeho parlamentu a Rady 2012/29/EÚ z 25. októbra 2012 , ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV (Ú. v. EÚ L 315, 14.11.2012) | |
| **Termín začiatku a ukončenia PPK** | Začiatok:     december 2018 Ukončenie:  január 2019 |
| **Predpokladaný termín predloženia na MPK\*** | január 2019 |
| **Predpokladaný termín predloženia na Rokovanie vlády   SR\*** | január 2019 |

|  |
| --- |
| **2.  Definícia problému** |
| Realizácia Programového vyhlásenia vlády Slovenskej republiky na roky 2016-2020 s cieľom odstránenia nedostatočnej právnej úpravy a aplikačných problémov v súvislosti s výkonom detencie. Pretrvávajúci problematický stav výkonu ochranných liečení v ústavných zdravotníckych zariadeniach poskytujúcich psychiatrickú starostlivosť, najmä pre výraznú odchýlku vo vzťahu k ohrozovaniu zdravotníckych pracovníkov a ostatných pacientov. |
| **3.  Ciele a výsledný stav** |
| Cieľom návrhu zákona je zaviesť do právneho poriadku Slovenskej republiky podrobnú právnu úpravu výkonu detencie, a tak zabezpečiť reálny výkon detencie ako ochranného opatrenia v ústave pre výkon detencie. Za týmto účelom sa zriaďuje detenčný ústav, v ktorom budú umiestnené osoby, ktorým súd nariadil výkon detencie. Výkon detencie predstavuje ochranu spoločnosti ako aj ochranu umiestených, ktorá je zabezpečená izoláciou umiestneného od spoločnosti na základe klinicko - terapeutického modelu ústavu. Cieľom detenčného ústavu je pomocou osobitného liečebného režimu dosiahnuť vytvorenie podmienok k prechodu umiestneného do samostatného života alebo k inej forme ochranného opatrenia. |
| **4.  Dotknuté subjekty** |
| štátne orgány, odsúdení, fyzické osoby, ktorým bola nariadená detencia |
| **5.  Alternatívne riešenia** |
| Vzhľadom na charakter a cieľ právnej úpravy neboli posudzované alternatívne riešenia. Súčasná právna úprava v Slovenskej republike je nedostatočná a nerieši základné problémy a potreby výkonu detencie ako ochranného opatrenia v ústave pre výkon detencie. Účelom detencie ako ochranného opatrenia je umiestenie páchateľa v detenčnom ústave s osobitným liečebným režimom a následná izolácia páchateľa od spoločnosti. Súčasná právna úprava má skôr všeobecný a rámcový charakter, čoho dôsledkom je absencia detailnej úpravy priebehu a vykonávania detencie. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| Národná právna úprava nejde nad rámec minimálnych požiadaviek EÚ. |
| **8.  Preskúmanie účelnosti\*\*** |
| Preskúmanie účelnosti navrhovaného predpisu bude vykonávané priebežne po nadobudnutí účinnosti. |

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie | Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |     Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| **10.  Poznámky** |
| Analýzu vplyvov ma rozpočet verejnej správy treba považovať za indikatívnu. Faktom je, že návrhom zákona nedochádza k zriadeniu detenčného ústavu, t.j. prijatie zákona samo o sebe nemá bezprostredný vplyv na rozpočet verenej správy. |
| **11.  Kontakt na spracovateľa** |
| JUDr. Juraj Palúš (tel. č. 02 888 91 461), JUDr. Jana Bálešová (tel. č. 02 888 91 509)  Ministerstvo spravodlivosti Slovenskej republiky, Župné nám. 13, 811 03 Bratislava |
| **12.  Zdroje** |
| Spolupráca a konzultácia v rámci pracovnej skupiny Ministerstva spravodlivosti Slovenskej republiky s odborníkmi a dotknutými subjektmi. V rámci činnosti pracovnej skupiny boli zastúpené ministerstvo spravodlivosti, ministerstvo zdravotníctva a zbor väzenskej a justičnej stráže. |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia vyjadrila súhlasné stanovisko s návrhom na dopracovanie s materiálom predloženým na predbežné pripomienkové konanie.  Predkladateľ zapracoval odporúčania a pripomienky Stálej pracovnej komisie na posudzovanie vybraných vplyvov. Pri odporúčaní prehodnotiť predložené zhodnotenie vplyvov v bode 4.2. analýzy sociálnych vplyvov trvá na svojom pôvodnom stanovisku.  II. Pripomienky a návrhy zmien: Komisia uplatňuje k materiálu nasledovné pripomienky a odporúčania:  K doložke vybraných vplyvov  Komisia odporúča v časti „12. Zdroje“ doplniť zloženie pracovnej skupiny, ktorá sa v rámci konzultácií podieľala na tvorbe materiálu.  V doložke vybraných vplyvov je potrebné uviesť aj požadované informácie podľa bodu „5. Alternatívne riešenia“ tak, aby boli v súlade s ustanovenými minimálnymi obsahovými požiadavkami doložky vybraných vplyvov upravenými v časti II. Jednotnej metodiky na posudzovanie vybraných vplyvov.  K doložke vybraných vplyvov a analýze vplyvov na rozpočet verejnej správy  Ministerstvo financií SR potvrdzuje technickú správnosť vypracovania doložky a analýzy vplyvov na rozpočet verejnej správy, avšak v analýze vplyvov na rozpočet verejnej správy je potrebné aktualizovať všetky tabuľky vplyvov na obdobie rokov 2019 až 2022.  K analýze sociálnych vplyvov  Predpokladaný vznik nových pracovných miest je potrebné zhodnotiť len v bode 4.4 analýzy; preto je potrebné hodnotenie v tejto súvislosti z bodu 4.1 vypustiť.  Komisia odporúča predkladateľovi prehodnotiť predložené zhodnotenie vplyvov v bode 4.2 analýzy – prístup k zdrojom, právam, tovarom a službám, a to v súvislosti s hlavným cieľom predloženého návrhu zákona, ktorým je pomocou osobitného liečebného režimu dosiahnuť vytvorenie podmienok k prechodu umiestneného v detenčnom ústave do samostatného života alebo k inej forme ochranného opatrenia. V prípade identifikácie vplyvov podľa bodu 4. 2. analýzy je potrebné v tomto bude uviesť opis hodnoteného návrhu opatrenia, špecifikáciu dotknutých skupín, kvalitatívne a pokiaľ možno aj kvantitatívne hodnotenie vplyvov návrhu v porovnaní so súčasným stavom.  III. Záver: Stála pracovná komisia na posudzovanie vybraných vplyvov vyjadruje  súhlasné stanovisko s návrhom na dopracovanie  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. |